Source: https://www.monitoruldegalati.ro/sport/csu-belor-a-pierdut-la-blaj,-csm-arcada,-victorie-amicala-in-bulgaria.html
Timestamp: 2020-01-19 00:05:19+00:00

Document:
CSU Belor a pierdut la Blaj, CSM Arcada, victorie amicală în Bulgaria - Monitorul de Galati - Ziar print si online
CSU Belor a pierdut la Blaj, CSM Arcada, victorie amicală în Bulgaria Recomandat
Luni, 13 Ianuarie 2020 12:04
În weekendul trecut s-a reluat Divizia A1 la volei atât la feminin cât şi la masculin. CSU Belor a avut o misiune imposibilă în fieful campioanei Volei Alba Blaj, îngreunată şi de faptul că cinci jucătoare: Andreea Ispas, Maria Jose Corral Bouza, Daniela Lupescu, Adina Roşca şi ultima achiziţie, Roxana Iancu şi antrenorul principal Bogdan Paul au rămas din diferite motive la Galaţi. În aceste condiţii, gazdele au obţinut o victorie facilă în 57 de minute, scor final: 3-0 (11, 18, 15). Echipa gălăţeană a folosit formula: Anamaria Berdilă 7 puncte, Borislava Saykova 6 p, Ivana Radonjic 5 p, Sorina Miclăuş 5 p, Talita Jose de Nascimento 6 p, Marisa Radu - Violeta Stan, libero. CSU Belor a coborât pe locul 6 cu 16 puncte şi va juca în perioada următoare astfel: CS Medgidia, 18 ianuarie în deplasare, FC Argeş, pe 22 ianuarie şi cu U NTT Data Cluj, pe 25 ianuarie, ambele pe teren propriu.
Campioana României, CSM Arcada şi-a amânat partida cu SCM Gloria Buzău, ambele echipe având jucători angrenaţi cu echipele naţionale la turneele de calificare pentru Jocurile Olimpice din vară de la Tokyo, dar a susţinut o dublă amicală în deplasare cu campioana Bulgariei, Lukoil Neftohimic Burgas încheiată cu rezultatele: 3-1 pentru echipa noastră şi 2-2. Antrenorul Sergiu Stancu s-a declarat mulţumit de modul cum au evoluat elevii săi în compania unui adversar redutabil, cu câţiva internaţionali în teren. Lotul CSM Arcada: Hernan, Kollo, Bala, Talpă, Bissette, Cuciureanu, Matei, Terzic, Klapwijk, Georgiev, Cristudor şi Gorchaniuck, jucător care a debutat cu acest prilej la campioana României. CSM Arcada va juca în această lună astfel: SCM U Craiova, pe 18 ianuarie, SCM Gloria Buzău, pe 22 ianuarie, ambele în deplesare, şi cu UV Timişoara, pe 25 ianuarie la Galaţi.
Sursa foto: Facebook - Volei Alba Blaj Facebook şi CSM Arcada
https://www.monitoruldegalati.ro/sport/csu-belor-a-pierdut-la-blaj,-csm-arcada,-victorie-amicala-in-bulgaria.html#sigProGalleria858b1ba4b0
« Baschetbaliştii de la CSM Galaţi primesc vizita celor de la CSM Focşani 2007
Baschetbaliştii de la CSM Galaţi au revenit de la -15 şi au obţinut o victorie de senzaţie »

References: CSM 
 CSM 
 CSM 
 CSM 
 CSM 
 CSM 
 CSM 
 CSM 
 CSM